text: [{"text_idx": "#000005", "text": "Walgahii ariifachiisaa hardha caamsaa 19/2015 magaalaa Finfinnee tti geggeeffame kanarratti miseensonni gumii waliigalaa mana marichaa, miseensonni mana marii ulamootaa fi miseensonni manneen marii dhimmoota islamummaa naannolee irratti hirmaatanii jiran. Walgahii kanaan haala yeroo irratti mariin bal\u2019aan eega godhamee booda, hirmaattonni walgahicha ibsa ejjannoo qabxiilee 11 qabu baasanii jiru."}, {"text_idx": "#000006", "text": "Adeemsa diiggaa masjiida magaalaa Shaggaritti taasifamaa jiru ilaalchisee guyyaa kaleessaa muslimoota magaalaa Finfinnee naannawaa masjiida Anwaariifi Nuuritti diiggaa masjiida kana balaaleeffatan irratti haleellaa raawwatameen, muslimoota qulqulluu lubbuun darbaniif Allahaan shahiidummaan (wareegamummaadhaan) akka isaan simatu, maatii, firaafi aantee isaaniitiif Rabbi jajjabina akka kennu gaafanna. Kanneen miidhaan irra ga\u2019es Rabbi akka dafee fayyisu kadhanna."}, {"text_idx": "#000007", "text": "Gareen walabaa taatee kaleessa magaalaa Finfinnee masjiida Anwaariifi Nuuritti mudate, akkamiin akka mudateefi sababa ka\u2019umsa du\u2019aafi miidhaa dhaqqabee, bakka mootummaafi manni marii islaamummaa jirutti qoratu akka iijaaramu gaafanna."}, {"text_idx": "#000008", "text": "Naannoo Oromiyaa magaalaa Shaggaritti diiggaan masjiidaa jumlaadhaan bifa Islaamaafi muslimoota tuffateen gaggeeffamaa jiru ariitiin akka dhaabbatu, akkasumas bakka masjiidota diigamanii mootummaan naannichaa lafa biroo kennuun ariitiin dafanii akka ijaaraman gochuun, hawaasa Muslimaas dhiifama gaafachuun akka kiisu hubachiifna."}, {"text_idx": "#000009", "text": "Mootummaan naannoo Oromiyaattis ta\u2019e naannolee biroo biyya keennaatti bakkoota amantiitiif kabajniifi eegumsi malu akka kennamu ykn godhamu, akkasumas masjiidota kaartaa dhowwachuufi itti yaadamee rakkoolee birokraasii baay\u2019isuun kanneen hawaasa hiraarsaniif mootummaan xiyyeeffannaa malu kennuun rakkina kana akka furu ni hubachiifna."}, {"text_idx": "#000010", "text": "Bilisummaa amantaa heera mootummaatiin beekamtiin kennameef faallessuun, kutaalee biyyattii garaa garaatti keessumaa godina Guraagee Gunchireetti gochi barattoota muslimaa addatti barnoota irraa hari\u2019uu hatattamaan fala akka argatu. Rakkoowwan walfakkaatan bu\u2019uura irraa furuuf, mootummaan rakkoowwan jibbiinsaa islaamaatiin muslimoota irra ga\u2019u akka seeraan haambisuufi qaamolee sarbama mirga amantaa raawwatan seerri adabu akka tumamu gaafanna."}, {"text_idx": "#000011", "text": "Ummanni muslimaa dhaabbata bakka isa bu\u2019u mana maree dhimmoota Islaamummaa Itiyoophiyaa cinaa dhaabbachuun, tattaaffiin mirgoota amantii kabachiisuuf taasifamu karaa seera qabeessaafi nagaa ta\u2019een qofa akka ta\u2019u waamicha goona."}, {"text_idx": "#000012", "text": "Kabaja amantaa, keessumattuu ammoo mana Rabbii kan ta\u2019e masjiida salphisuun waan baay\u2019ee keessa namaa hubuufi inumaa miira keessa nama galchu ta\u2019uu qaamoleen nageenyaa hubachuun hawaasatti dhukaasuu irraa akka of qusatan hubachiifna."}, {"text_idx": "#000013", "text": "Hawaasni Muslimaa gaaffii mirgaa isaa kabachiifachuuf dhaabbata isaa majlisa cinaa dhaabbachuun qabsoo seera qabeessa gaggeessu, shira qaamolee dhimma isaaniitiif akka madda babal\u2019ina rakkootti itti fayyadamanii irra akka of eeggatu waamicha taasifna."}, {"text_idx": "#000014", "text": "Gaaffii mirgaa hawaasa muslimaa kan kabachiifnu tokkummaafi waldhaga\u2019uun waan ta\u2019eef, hawaasni muslimaa milkaa\u2019ina adeemsa kanaatif masjlisa sadarkaa sadarkaan jiran waliin akka dhaabbatu waamicha goona."}, {"text_idx": "#000015", "text": "Mootummaan qaamolee jibba Islaamaa qabaniifi caasalee mootummaa garaa garaa keessa jiran calaluun, qaamolee mootummaafi ummata walitti busuufi biyya keenna gaaga\u2019ama badaa keessa galchuuf hojjataa jiran sakatta\u2019ee ejjannoo fudhachuun, caaseffama isaa akka qulqulleessu waamicha goona."}, {"text_idx": "#000016", "text": "Adeemsa marii biyya keenyaa keessatti hawaasa muslimaa baay\u2019inaan hirmaachisuun rakkoowwan, gaaffiiwwaniifi ajandaalee hawaasa muslimaa barootaaf harkifamaa dhufan kaasuun, biyya lammiilee Itiyoophiyaa hunda walqixxummaafi haqqummaan keessummessitu ijaaruuf tattaaffii taasifamu keessatti, gahee keenya akka ba\u2019annuuf waamicha goona jedhanii jiru."}, {"text_idx": "#000019", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000020", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000024", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]